text: Hunden er de ældres bedste ven
  09 november 2013 kl. 13.38
  TrygFondens ordning med besøgshunde har vist sig at være en stor succes. I dag var 35 hunde til optagelsesprøve i Sillerup ved Haderslev.
  De fleste har hørt om besøgsvenner. Men det er ikke alle der ved at der i Danmark faktisk findes 360 besøgshunde, og der er flere på vej. De første besøgshunde kom til i 2010 og i år er projektet blevet landsdækkende.
  Hundene er besøgshunde på plejecentre over hele landet. Her er de med til at skabe glæde og kontakt til de ældre. Kontakt der, ifølge forskning, giver noget til de ældre, som menneskelig kontakt ikke giver.
  For at blive besøgshund skal hundene være sunde, raske og velsocialiserede familiehunde med en rolig adfærd. Der foretages både dyrlæge og- og adfærdsundersøgelser for at fastlægge hundenes mentale tilstand.
  35 hunde var i dag til optagelsesprøve på Sillerup Plejekollegium ved Haderslev.
  